Diari Oficial de la Generalitat Valenciana


Sumari del DOGV 5076, del 23-08-2005 (2005/9054)

RESOLUCIÓ de 28 de juliol de 2005, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat col·laborador, per al curs acadèmic 2005-2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5076

Data del DOGV
:   23-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9054


Data del document
:   28-07-2005

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * història
    * professió de la informàtica
    * concurs administratiu
    * ensenyament d'idiomes
    * agronomia
    * matemàtiques
    * professió de la comunicació
    * ciència econòmica
    * ciències físiques
    * química
    * lingüística
    * personal docent
    * enginyer
    * professió artística
    * professió de l'urbanisme
    * estadística
    * personal d'investigació

RESOLUCIÓ de 28 de juliol de 2005, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat col·laborador, per al curs acadèmic 2005-2006. [2005/9054]
  
De conformitat amb el que disposa la Llei Orgànica 6/2001, de 21 de desembre, d'Universitats, el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, els Estatuts d'aquesta Universitat, aprovats per Decret 523/2003, de 19 de desembre, del Consell de la Generalitat Valenciana i l'acord del Consell de Govern, de 24 de juliol de 2003, pel qual s'aproven els criteris d'aplicació per a la selecció de professorat contractat, s'obri procés de selecció de professorat col·laborador per a la contractació en règim laboral, d'acord amb les bases següents:
  
1) Objecte de la convocatòria
  
Aquesta convocatòria té per objecte la satisfacció de necessitats de docència en aquesta Universitat, mitjançant la provisió de places de professorat col·laborador amb les característiques que figuren en l'annex I.
  
2) Requisits dels aspirants
  
Les persones que desitgen participar en aquesta convocatòria hauran de reunir els requisits següents:
  
1. Tenir complits els 18 anys i no superar l'edat de jubilació.
  
2. No haver sigut separats mitjançant expedient disciplinari del servei de l'administració de l'Estat, o de l'administració autònoma o local, ni trobar-se inhabilitats per a l'exercici de funcions públiques.
  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
3. No patir malaltia ni defecte físic o psíquic que impedisca l'exercici de les funcions corresponents a les places convocades.
  
4. Estar en possessió del títol de llicenciat, arquitecte, enginyer, diplomat, arquitecte tècnic o enginyer tècnic
  
En el cas de titulacions obtingudes en universitats estrangeres, caldrà adjuntar-hi fotocòpia de la credencial que n'acredite l'homologació
  
5. Disposar d'informe favorable, pel que fa a la contractació com a professorat col·laborador, per part de l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.
  
6. En el cas de sol·licitants nacionals d'estats que no siguen membres de la UE, tenir permís de residència temporal, permís de residència permanent o autorització per a residir i treballar a Espanya.
  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
3) Sol·licituds
  
Les persones interessades en aquesta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre aquesta convocatòria, a través de la pàgina web: www.upv.es/rrhh).
  
La presentació de sol·licituds es realitzarà en el Registre General de la Universitat, situat a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Caldrà presentar una sol·licitud (en doble exemplar) per a cada plaça a què es vulga concursar, tot indicant el codi d'aquesta. Cas que es convoquen diverses places amb el mateix perfil i les mateixes característiques i que estiguen agrupades en la convocatòria, s'haurà de presentar únicament una sol·licitud per a totes.
  
El termini per a presentar les sol·licituds serà a partir de l'endemà de la publicació d'aquesta convocatòria en el DOGV fins al 9 de setembre.
  
Els drets de participació seran de 24,76 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, en BANCAIXA, urbana Universitat Politècnica, número 2077 0724 68 2246956100, especificant en el resguard el nom i els cognoms, i el número de la plaça o places que conformen el concurs en què es desitja participar.
  
A cada sol·licitud haurà d'adjuntar-se un únic exemplar de la documentació següent:
  
a) Fotocòpia del document nacional d'identitat o passaport.
  
b) Original del resguard que justifique el pagament de 24,76 euros en concepte de drets de participació.
  
c) Currículum, segons el model que es facilitarà en els departaments o en el Registre i que pot obtindre's així mateix en la pàgina Web www.upv.es/rrhh.
  
d) Fotocòpia del títol.
  
e) Certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds, no s'admetran nous mèrits.
  
f) Document justificatiu d'haver obtingut l'informe favorable per a la contractació, segons s'indica en el requisit 5 de l'apartat 2) Requisits dels aspirants.
  
g) Permís de residència, segons es detalla en el requisit 6 de l'apartat 2) Requisits dels aspirants.
  
4) Llista d'admesos
  
Finalitzat el termini de presentació de sol·licituds, la Direcció del Departament farà pública la llista provisional d'aspirants admesos i exclosos en cada un dels concursos convocats, amb indicació en aquest últim cas de la causa d'exclusió. Aquesta publicació s'efectuarà mitjançant exposició de les corresponents llistes en el tauler d'anuncis del Departament i en el servidor UPV.notícies, grup de notícies UPV.administració (a fi que els interessats puguen consultar-ho a través de la web d'aquesta Universitat www.upv.es/ymas/actunovc.html, en l'apartat Actualitat i novetats; tauler;administració-.
  
Seran motius d'exclusió:
  
- Presentar la sol·licitud fora del termini establit.
  
- No haver satisfet els drets de participació.
  
- No acreditar el compliment dels requisits 1, 4, 5 i 6 de l'apartat 2) Requisits dels aspirants.
  
Els aspirants exclosos o omesos disposaran de cinc dies hàbils, comptadors a partir de l'endemà de la publicació de la llista provisional, per a esmenar el defecte que haja motivat la seua exclusió o omissió; no es considerarà esmenable la falta de pagament dels drets de participació dins del termini de presentació d'instàncies.
  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.
  
5) Procés de selecció
  
El procés de selecció constarà de dues fases:
  
1a. Concurs de mèrits, en què es valoraran els mèrits acreditats pels aspirants. Es valorarà fins a un màxim de 10 punts. Per a superar aquesta fase del procés de selecció serà necessari aconseguir un mínim de 3 punts.
  
2a. Entrevista. La comissió citarà els aspirants que superen la fase de concurs a una entrevista per a perfilar la selecció definitiva. Aquesta versarà sobre els seus mèrits; l'historial acadèmic, investigador i professional, i sobre tots aquells aspectes que la comissió considere rellevants per al perfil docent de la plaça. Aquesta segona fase del procés de selecció es valorarà fins a un màxim de 4 punts; caldrà aconseguir un mínim de 2 punts per a superar-la.
  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversa i d'escriptura.
  
6) Comissió de selecció
  
Els mèrits dels aspirants seran jutjats per comissions de selecció, que tindran la composició següent:
  
- Tres membres designats pel rector, entre els quals designarà el president, i almenys un ha de ser de l'àrea de coneixement a què correspon la plaça objecte de provisió.
  
- Dos membres de l'àrea de coneixement designats pel Consell del Departament al qual pertanga la plaça, han de ser de la mateixa àrea de coneixement que la plaça oferida, però poden ser, si no n'hi ha, d'una àrea afí.
  
- Així mateix, formarà part de la comissió, en els termes establits en la normativa laboral aplicable, un representant del comité d'empresa que tinga la condició de professor de la Universitat Politècnica de València.
  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.
  
Tots els membres de les comissions de selecció hauran de pertànyer a cossos de funcionaris docents universitaris i posseir titulació oficial igual o superior a la de la plaça convocada.
  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els membres de les comissions s'abstindran d'intervenir quan es done alguna de les circumstàncies previstes en els articles 28 i 29 de l'esmentada Llei 30/1992.
  
7) Desenvolupament del procés de selecció
  
En la sessió de constitució la comissió de selecció elaborarà, d'acord amb el barem aplicable a cada figura contractual (que consta en Annex II), els criteris de valoració dels mèrits dels aspirants, que hauran de publicar-se en el tauler d'anuncis del Departament.
  
Publicats els criteris de valoració, la comissió de selecció es reunirà per a valorar els mèrits dels concursants. La comissió podrà sol·licitar l'aportació de documentació original per a comprovar la validesa dels mèrits inclosos en el currículum, així com sol·licitar l'esmena d'aquella documentació presentada que es considere insuficient.
  
Valorats els mèrits dels aspirants, la comissió de selecció farà pública aquesta valoració en el tauler d'anuncis del Departament.
  
Es convocarà els aspirants que superen la fase de concurs per a realitzar l'entrevista amb la comissió mitjançant anunci publicat en el tauler del Departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió considere procedents.
  
8) Resolució del concurs
  
Finalitzat el procés de selecció, la comissió conformarà una relació dels aspirants, ordenats segons la puntuació obtinguda en el procés de selecció, que s'obtindrà sumant les qualificacions del concurs i la valoració de l'entrevista personal. En aquesta relació es farà constar la qualificació obtinguda per cadascun dels aspirants que han superat el concurs i l'entrevista personal, en cada apartat del barem així com en la fase d'entrevista i la puntuació final.
  
La comissió de selecció elevarà al rector la relació d'aspirants que han aprovat, que no pot ser superior al de places convocades. Per a confeccionar aquesta relació, se sumaran les qualificacions obtingudes per cada aspirant en la fase de concurs i en l'entrevista personal. A continuació s'ordenarà per ordre de puntuació de major a menor; aquesta relació s'interromprà quan el nombre d'aspirants coincidisca amb el nombre de places convocades.
  
Aquesta relació es publicarà en el tauler d'anuncis del Departament, així com un certificat en què es farà constar el dia en què es va exposar en l'esmentat tauler d'anuncis. L'esmentada publicació tindrà caràcter de notificació als concursants, d'acord amb el que preveu l'article 59.5 b) de la Llei 30/1992.
  
Finalment, es traslladaran al Servei de Recursos Humans les actes del concurs, incloent-hi la proposta de nomenament al rector de l'aspirant amb la puntuació més alta, per tal de formalitzar la contractació laboral; amb la resta d'aspirants que hagen superat les dues fases del procés de selecció es constituirà una llista de reserva segons l'ordre de puntuació final obtingut.
  
9) Característiques dels contractes
  
Tipus de contracte: contracte laboral de naturalesa especial (art. 2.2 del Decret 174/2002).
  
Durada: indefinida.
  
Jornada: dedicació a temps complet. Nombre d'hores setmanal: 37,5.
  
Activitats a exercir: tasques docents (12 hores lectives i 6 de tutories), així com l'atenció a les necessitats de gestió i administració del Departament i la resta de funcions que es determinen, si escau, en la relació de llocs de treball.
  
Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven els òrgans competents de la Universitat, sent per a l'exercici 2005 una retribució bruta anual de 24.913,12 euros.
  
10) Documentació
  
Els candidats proposats per a la provisió de les places hauran de presentar la documentació següent:
  
a) Fotocòpia del DNI o passaport.
  
b) Fotocòpia compulsada del títol.
  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.
  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.
  
e) Fotocòpia confrontada de l'informe favorable sobre la seua contractació com a professorat col·laborador.
  
11) Formalització i firma dels contractes
  
El termini d'incorporació del candidat proposat s'establirà en la resolució d'adjudicació, i no podrà ser superior a un mes des de l'esmentada resolució. En el termini d'incorporació, i amb anterioritat a l'inici de la prestació de serveis, el candidat haurà de presentar la documentació indicada anteriorment, que acredite que reuneix tots els requisits assenyalats en la convocatòria, i realitzarà la formalització i la firma del contracte i l'alta en el règim de seguretat social corresponent.
  
Cas de no formalitzar-se el contracte en el termini anteriorment indicat, el candidat proposat decaurà en el seu dret i es durà a terme la contractació de l'aspirant següent, per ordre de puntuació.
  
12) Recursos
  
Contra les resolucions del Departament i de les comissions de selecció podrà interposar-se recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador a partir de l'endemà de la publicació d'aquestes resolucions. El recurs es podrà interposar davant l'òrgan que va dictar l'acte que s'impugna o davant el Rectorat de la Universitat Politècnica de València, com a òrgan competent per a resoldre'l.
  
Contra aquesta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el DOGV, davant els òrgans de la jurisdicció contenciosa administrativa de la Comunitat Valenciana, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant el rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que es considere convenient.
  
València, 28 de juliol de 2005.- El vicerector d'Ordenació Acadèmica (per d. de f. del rector de data 15-04-2005): José Luis Berné Valero
  
ANNEX I
  
RELACIÓ I CATEGORIA DE LES PLACES OFERIDES
  
CONVOCATÒRIA: C10/05
  
COMUNICACIÓ AUDIOVISUAL, DOC. E Hª ART
  
Àrea: Comunicació Audiovisual i Publicitat
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4134
  
Categoria: COL Dedicació: TC
  
Perfil:Comunicació Interactiva.
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4135
  
Categoria: COL Dedicació: TC
  
Perfil:Història del Cine.
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4133
  
Categoria: COL Dedicació: TC
  
Perfil:Relacions Públiques.
  
- Centre: Facultat de Belles Arts
  
No. de Places: 1 Codis(s) de la(s) plaça(s): 4132
  
Categoria: COL Dedicació: TC
  
Perfil:Narració Figurativa I.
  
Àrea: Història de l'Art
  
- Centre: Facultat de Belles Arts
  
No. de Places: 1 Codis(s) de la(s) plaça(s): 3976
  
Categoria: COL Dedicació: TC
  
Perfil:Introducció a la Teoria de l'Art.
  
CONSERVACIÓ I RESTAURACIÓ BÉNS CULT.
  
Àrea: Pintura
  
- Centre: Facultat de Belles Arts
  
No. de Places: 1 Codis(s) de la(s) plaça(s): 3980
  
Categoria: COL Dedicació: TC
  
Perfil:Projectes II. Conservació i Restauració.
  
CONSTRUCCIONS ARQUITECTÒNIQUES
  
Àrea: Construccions Arquitectòniques
  
- Centre: E.T.S. Arquitectura
  
No. de Places: 1 Codis(s) de la(s) plaça(s): 4136
  
Categoria: COL Dedicació: TC
  
Perfil:Condicionament i Serveis I.
  
ECONOMIA I CIÈNCIES SOCIALS
  
Àrea: Economia Aplicada
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4139
  
Categoria: COL Dedicació: TC
  
Perfil:Introducció a l'Economia.
  
Àrea: Economia, Sociologia i Política Agrària
  
- Centre: Z.I.U.O. Agrònoms
  
No. de Places: 1 Codis(s) de la(s) plaça(s): 4138
  
Categoria: COL Dedicació: TC
  
Perfil:Economia Agrària. Política Agrària.
  
ESCULTURA
  
Àrea: Escultura
  
- Centre: Facultat de Belles Arts
  
No. de Places: 2 Codis(s) de la(s) plaça(s): 4141, 4142
  
Categoria: COL Dedicació: TC
  
Perfil:Escultura II.
  
ESTADÍSTICA I INVEST. OPER. APLIC. I CALÇ
  
Àrea: Estadística i Investigació Operativa
  
- Centre: E.P.S. d'Alcoi
  
No. de Places: 1 Codis(s) de la(s) plaça(s): 4144
  
Categoria: COL Dedicació: TC
  
Perfil:Fiquedos Estadístics en Economia (ADIU). Control Estadístic de Qualitat (I.T. Inf. Gestió).
  
- Centre: E.T.S. d'Informàtica Aplicada
  
No. de Places: 1 Codis(s) de la(s) plaça(s): 4143
  
Categoria: COL Dedicació: TC
  
Perfil:Estadística (Doc. en Valencià). Estadística II.
  
EXPRESSIÓ GRÀFICA ARQUITECTÒNICA
  
Àrea: Expressió Gràfica Arquitectònica
  
- Centre: E.T.S. Arquitectura
  
No. de Places: 1 Codis(s) de la(s) plaça(s): 4145
  
Categoria: COL Dedicació: TC
  
Perfil:Geometria Descriptiva.
  
FÍSICA APLICADA
  
Àrea: Física Aplicada
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4002
  
Categoria: COL Dedicació: TC
  
Perfil:Disseny Acústic de Recintes. Acústica Arquitectònica.
  
- Centre: P.Q.C.Y. Geodèsica, Cartogràfica i Topog
  
No. de Places: 1 Codis(s) de la(s) plaça(s): 4146
  
Categoria: COL Dedicació: TC
  
Perfil:Fonaments Físics de l'Enginyeria.
  
INFORMÀTICA DE SISTEMES I COMPUTADORS
  
Àrea: Arquitectura i Tecnologia de Computadors
  
- Centre: E.T.S. d'Enginyeria del Disseny
  
No. De Places: 1 Codis(s) de la(s) plaça(s): 4011
  
Categoria: COL Dedicació: TC
  
Perfil:Informàtica Industrial. Xarxes d'Àrea Local i Interconnexió de Xarxes.
  
ENGINYERIA DE CONSTR. I PROI. ING. CIVIL
  
Àrea: Enginyeria de la Construcció
  
- Centre: R.X.O.S. de Camins, Canals i Ports
  
No. De Places: 1 Codis(s) de la(s) plaça(s): 4155
  
Categoria: COL Dedicació: TC
  
Perfil:Formigó Armat i Pretesat. Construccions de Formigó.
  
ENGINYERIA I INFRAESTRUCT. TRANSPORTS
  
Àrea: Enginyeria i Infraestructura dels Transports
  
- Centre: P.W.K.T. de Camins, Canals i Ports
  
No. De Places: 1 Codis(s) de la(s) plaça(s): 4156
  
Categoria: COL Dedicació: TC
  
Perfil:Transport i Territori.
  
ENGINYERIA HIDRÀULICA I MEDI AMBIENT
  
Àrea: Enginyeria Hidràulica
  
- Centre: T.E.W.S. de Camins, Canals i Ports
  
No. De Places: 1 Codis(s) de la(s) plaça(s): 4158
  
Categoria: COL Dedicació: TC
  
Perfil:Planificació i Gestió de Recursos Hídrics (per a Ing. Camins, Canals i Ports i per a Ing. Tècnica d'Obres Públiques). Anàlisi de Sistemes de Recursos Hídrics (per a Ing. Camins, Canals i Ports). Gestió Integral de Conques Hidrològiques (per a Lic. Ciències Ambientals). La Gestió de l'Aigua en l'Agricultura (per a Lic. En Ciències Ambientals). Legislació i Política d'Aigües (per a Ing. Camins, Canals i Ports).
  
ENGINYERIA QUÍMICA I NUCLEAR
  
Àrea: Enginyeria Química
  
- Centre: E.T.S. d'Enginyeria del Disseny
  
No. De Places: 1 Codis(s) de la(s) plaça(s): 4159
  
Categoria: COL Dedicació: TC
  
Perfil:Experimentació en Enginyeria Química. Impactes Ambientals. Desenvolupament Sostenible i Ètica Ambiental.
  
- Centre: E.T.S. d'Enginyeria del Disseny
  
No. De Places: 1 Codis(s) de la(s) plaça(s): 4160
  
Categoria: COL Dedicació: TC
  
Perfil:Química Industrial. Contaminació Ambiental i Acústica.
  
ENGINYERIA RURAL I AGROALIMENTÀRIA
  
Àrea: Enginyeria Agroforestal
  
- Centre: E.P.S. de Gandia
  
No. De Places: 1 Codis(s) de la(s) plaça(s): 4019
  
Categoria: COL Dedicació: TC
  
Perfil:Aprofitaments Forestals.
  
LLINGÜÍSTICA APLICADA
  
Àrea: Filologia Alemanya
  
- Centre: Facultat d'Admón. i Direc. d'Empreses
  
No. de Places: 1 Codis(s) de la(s) plaça(s): 4154
  
Categoria: COL Dedicació: TC
  
Perfil:Alemany II per a Administració d'Empreses.
  
Àrea: Filologia Catalana
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4150
  
Categoria: COL Dedicació: TC
  
Perfil:Llengua Valenciana per a Comunicació Audiovisual. Idiomes III: Valencià per a Comunicació Audiovisual.
  
- Centre: E.T.S. d'Enginyeria del Disseny
  
No. de Places: 1 Codis(s) de la(s) plaça(s): 4148
  
Categoria: COL Dedicació: TC
  
Perfil:Valencià Tècnic per a l'Enginyeria Industrial. Valencià per a l'Empresa.
  
- Centre: Facultat de Belles Arts
  
No. de Places: 1 Codis(s) de la(s) plaça(s): 4149
  
Categoria: COL Dedicació: TC
  
Perfil:Valencià Tècnic per als Belles Arts.
  
Àrea: Filologia Francesa
  
- Centre: E.T.S. Arquitectura
  
No. de Places: 1 Codis(s) de la(s) plaça(s): 4147
  
Categoria: COL Dedicació: TC
  
Perfil:Francés II per a l'Arquitectura.
  
Àrea: Filologia Anglesa
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4151
  
Categoria: COL Dedicació: TC
  
Perfil:Anglés III per a Turisme. Idioma I: Anglés per a Comunicació Audiovisual.
  
- Centre: E.T.S. d'Enginyeria del Disseny
  
No. de Places: 1 Codis(s) de la(s) plaça(s): 4152
  
Categoria: COL Dedicació: TC
  
Perfil:Anglés I,II. Anglés Tècnic per a l'Enginyeria Química Industrial.
  
Àrea: Llengua Espanyola
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4153
  
Categoria: COL Dedicació: TC
  
Perfil:Llengua Espanyola per a Comunicació Audiovisual.
  
MATEMÀTICA APLICADA
  
Àrea: Matemàtica Aplicada
  
- Centre: E.T.S. d'Informàtica Aplicada
  
No. de Places: 1 Codis(s) de la(s) plaça(s): 4161
  
Categoria: COL Dedicació: TC
  
Perfil:Anàlisi Matemàtica. Matemàtica Discreta i Àlgebra.
  
- Centre: M.I.S.X. Industrials
  
No. de Places: 1 Codis(s) de la(s) plaça(s): 4163
  
Categoria: COL Dedicació: TC
  
Perfil:Ampliació de Càlcul Infinitesimal i Integral. Càlcul Infinitesimal i Integral. Equacions Diferencials en Derivades Parcials. Equacions Diferencials Ordinàries. Equacions Diferencials. Matemàtiques Avançades.
  
MECANITZACIÓ I TECNOLOGIA AGRÀRIA
  
Àrea: Enginyeria Agroforestal
  
- Centre: E.N.C.D. Agrònoms
  
No. de Places: 1 Codis(s) de la(s) plaça(s): 4188
  
Categoria: COL Dedicació: TC
  
Perfil:Disseny de Màquines. Complements de Maquinària.
  
ORGANITZACIÓ D'EMPRESES, E.F. I CONTAB.
  
Àrea: Organització d'Empreses
  
- Centre: E.P.S. de Gandia
  
No. de Places: 1 Codis(s) de la(s) plaça(s): 4166
  
Categoria: COL Dedicació: TC
  
Perfil:Organització i Gestió d'Empreses. Màrqueting i Tecnologies de la Informació. Organització i Gestió d'Empreses I.
  
- Centre: E.T.S. d'Informàtica Aplicada
  
No. de Places: 1 Codis(s) de la(s) plaça(s): 4167
  
Categoria: COL Dedicació: TC
  
Perfil:Laboratori de Tècniques Aplicades de Gestió. L'Economia de la Informació. Administració d'Organitzacions i Sistemes d'Informació. Gestió i Manteniment d'Empreses Indusriales.
  
- Centre: E.S.Y.V. Industrials
  
No. de Places: 1 Codis(s) de la(s) plaça(s): 4169
  
Categoria: COL Dedicació: TC
  
Perfil:Anàlisi Industrial de la Competitivitat (per a ETSII). Economia de l'Empresa Industrial (per a ETSII). Direcció Estratègica i Política de l'Empresa (per a FADE, docència en Anglés).
  
- Centre: B.R.O.V. Industrials
  
No. de Places: 1 Codis(s) de la(s) plaça(s): 4168
  
Categoria: COL Dedicació: TC
  
Perfil:Economia Industrial. Anàlisi i Comptabilitat de Cost. Economia i Organització Industrial.
  
PINTURA
  
Àrea: Pintura
  
- Centre: Facultat de Belles Arts
  
No. de Places: 1 Codis(s) de la(s) plaça(s): 4171
  
Categoria: COL Dedicació: TC
  
Perfil:Color I.
  
- Centre: Facultat de Belles Arts
  
No. de Places: 2 Codis(s) de la(s) plaça(s): 4173, 4174
  
Categoria: COL Dedicació: TC
  
Perfil:Color II. Fonaments de la Pintura.
  
- Centre: Facultat de Belles Arts
  
No. de Places: 1 Codis(s) de la(s) plaça(s): 4170
  
Categoria: COL Dedicació: TC
  
Perfil:Pintura i Entorn.
  
PROJECTES ARQUITECTÒNICS
  
Àrea: Projectes Arquitectònics
  
- Centre: E.T.S. Arquitectura
  
No. de Places: 4 Codis(s) de la(s) plaça(s): 4061,4062, 4063, 4064
  
Categoria: COL Dedicació: TC
  
Perfil:Projectes I. Projectes II.
  
- Centre: E.T.S. Arquitectura
  
No. de Places: 6 Codis(s) de la(s) plaça(s): 4176, 4177, 4178, 4179, 4180, 4181
  
Categoria: COL Dedicació: TC
  
Perfil:Projectes1, Projectes 2 y Projectes 3.
  
SISTEMES INFORMÀTICS I COMPUTACIÓ
  
Àrea: Llenguatges i Sistemes Informàtics
  
- Centre: E.T.S. d'Informàtica Aplicada
  
No. de Places: 1 Codis(s) de la(s) plaça(s): 4185
  
Categoria: COL Dedicació: TC
  
Perfil:Desenvolupament d'Aplicacions en Entorns Web.
  
- Centre: Facultat d'Informàtica
  
No. de Places: 1 Codis(s) de la(s) plaça(s): 4187
  
Categoria: COL Dedicació: TC
  
Perfil:Bases de Dades Avançades.
  
- Centre: Facultat d'Informàtica
  
No. de Places: 1 Codis(s) de la(s) plaça(s): 4186
  
Categoria: COL Dedicació: TC
  
Perfil:Metodologia i Tecnologia de la Programació. Ofimàtica per a ADIU.
  
URBANISME
  
Àrea: Urbanística i Ordenació del Territori
  
- Centre: E.T.S. Arquitectura
  
No. de Places: 1 Codis(s) de la(s) plaça(s): 4074
  
Categoria: COL Dedicació: TC
  
Perfil:Urbanística I, Urbanística II y Urbanística III.
  
ABREVIATURES UTILITZADES:
  
COL PROFESSORAT COL.LABORADOR
  
TC: DEDICACIÓ A TEMPS COMPLET (37,5 h/setm.)